**IV “2020 YIL BRENDI” MUKOFOTI UCHUN OVOZ BERISH OMMAVIY OFERTASI**

Ushbu ommaviy oferta (keyingi o‘rinlarda – oferta) “Milliy marketing markazi” korxonalar uyushmasi (keyingi o‘rinlarda – MMM)ning xalq ovoz berishi to‘g‘risidagi shartnoma (keyingi o‘rinlarda – (Shartnoma)ni tuzish to‘g‘risida barcha jismoniy shaxslar (keyingi o‘rinlarda – ovoz berish ishtirokchisi)ga yo‘llangan taklifidir.

Oferta Shartnomaning barcha asosiy shartlarini o‘z ichiga oladi, MMMning taklifda ko‘rsatilgan shartlarda javob bergan har kim bilan Shartnoma tuzish ixtiyorini ifodalovchi taklif sanaladi va O‘zbekiston Respublikasi Fuqarolik kodeksining 369- moddasi 2- xatboshisiga muvofiq, ommaviy Oferta deb e'tirof etiladi.

Ovoz berish boshlanguniga qadar ovoz berish ishtirokchisi ushbu Oferta bilan tanishib chiqishi kerak. Agar u Oferta shartlariga mutlaqo yoki qisman rozi bo‘lmasa, u xalq ovoz berishida qatnashmasligi zarur.

Oferta shartlariga rozi bo‘lingan taqdirda, O‘zbekiston Respublikasi Fuqarolik kodeksining 365- moddasi 1- xatboshisiga muvofiq, ovoz berish ishtirokchisi Oferta akseptini sodir etgan paytdan boshlab Shartnoma tuzilgan sanaladi. Ovoz berish ishtirokchisining @makon\_brand\_bot Telegram-botida ro‘yxatdan o‘tishi ovoz berish ishtirokchisining ushbu Oferta bilan tanishib chiqqanligi, unga to‘liq rozi ekanligini anglatadi.

**1. Atamalar va tushunchalar**

1.1. “YIL BRENDI” mukofoti (keyingi o‘rinlarda – YIL BRENDI) – “Milliy marketing markazi” korxonalar uyushmasining loyihasi bo‘lib, yakunlangan yilda O‘zbekiston bozorida muvaffaqiyatli marketing ilgarilatishini amalga oshirgan eng faol kompaniyalarga har yilgi ovoz berish va mukofotlar topshirishni o‘zida aks ettiradi.

Mukofot sovrindorlarini tovarlar va xizmatlar iste'molchilari, shuningdek Milliy marketing markazi a'zolari, hamkorlari va ekspertlari ovoz berish yordamida aniqlaydilar.

Mukofotning vazifasi – mahalliy bozorda muvaffaqiyatli faoliyat yuritayotgan kompaniyalarni aniqlash, qo‘llab-quvvatlash va rag‘batlantirish, tadbirkorlik sohasini, O‘zbekiston marketing va reklama xizmatlari bozori infratuzilmasini rivojlantirish.

1.2. Ovoz berish ishtirokchisi. Umumiy asoslarda ovoz berishda 12 yoshdan oshgan istalgan O‘zbekiston Respublikasi fuqarosi yoki chet el fuqarosi ishtirok etishi mumkin. Tanlovda voyaga yetmaganlarning ishtirok etishi O‘zbekiston Respublikasida amalda bo‘lgan qonunchilikka muvofiq, ularning qonuniy vakillari orqali amalga oshiriladi. Ovoz berishda voyaga yetmaganlarning ishtirok etishi uchun ota-onasidan biri yoki qonuniy vakilining roziligi kerak.

1.3. Mukofot toifalari. “2020 yil brendi” mukofotida ovoz berish quyidagi mezonlarga ko‘ra saralangan toifalar bo‘yicha amalga oshiriladi:

1. B2C segmenti brendi

2. Yorqin marketing ilgarilatishi

3. Reklama va marketingga investisiyalar

4. Nominasiyadagi faol raqobat

5. Brendning O‘zbekiston Respublikasida rasman mavjudligi.

1.4. Ovoz berish o‘tkazilishi hududi: O‘zbekiston Respublikasi.

1.5. Ovoz berish tashkilotchisi: “Milliy marketing markazi” korxonalar assosiasiyasi. Tashkilotchi ofertaga o‘zgartishlarni, Telegram-botda ularni albatta e'lon qilish sharti bilan, kiritish huquqiga ega.

**2. Ovoz berish taomili**

2.1. Ovoz berish 2021-yil 16-aprel soat 00:00dan 14-may 00:00gacha o‘tkaziladi.

2.2. Ovoz berish @makon\_brand\_bot Telegram-botida o‘tadi.

2.3 Ovoz berish natijalari nmc.uz saytida real vaqt rejimida aks etadi.

2.4 Mukofotda ovoz berish uchun quyidagilar zarur:

• @makon\_brand\_bot Telegram-botida ro‘yxatdan o‘tish

• Toifalarda o‘zining sevimli brendlarini tanlash va ularga ovoz berish. Kamida uchta toifada ovoz berish kerak bo‘ladi. Barcha toifalarda ovoz berish tavsiya qilinadi.

2.5. Ovoz berishning bitta ishtirokchisi faqat bir marta ovoz berishi mumkin. Har bir ovoz bendning umumiy hisobiga yozib boriladi.

2.6. Ovoz berish paytida ma'lum bir tovar belgisi uchun ovoz berishga chaqirishga ruxsat beriladi. Sovg'alar, boshqa moddiy qadriyatlarni yutib olish yoki chegirmalar, ovoz berish uchun bonuslarni olish va'da qilingan qo'ng'iroqlarga yoki boshqa faoliyat turlariga yo'l qo'yilmaydi.

2.7. Ovoz berish boshlanganidan keyin ovoz berish ishtirokchisi, to‘g‘ri yozish shartlariga rioya etgan holda “boshqalar” grafasiga brend nomini kiritish orqali, ro‘yxatda mavjud bo‘lmagan brendni brendlar ro‘yxatiga kiritish taklifini berish huquqiga ega. Mukofotda qatnashayotgan brendlar ro‘yxatiga qo‘shish to‘g‘risidagi qarorni tashkilotchi qabul qiladi. toifalarning to‘liq ro‘yxati va ovoz berish uchun brendlar ro‘yxati ovoz berish ishtirokchilariga @makon\_brand\_bot Telegram-botida ro‘yxatdan o‘tgandan keyin taqdim etiladi.

2.8. Ovoz berish boshlanishidan oldin ishtirokchi sinovdan o'tkaziladi va KAPCHAni kiritadi (Kapcha - bu foydalanuvchi insonmi yoki kompyutermi, avtomatik ravishda ishlab chiqarilgan test-tekshiruv).

2.9. G'oliblar 2021 yil 22-may kuni bo'lib o'tadigan "YIL BRENDI-2020" mukofotlarini topshirish marosimida e'lon qilinadi.

**3. Tartibga soluvchi qonunchilik**

3.1. Ushbu Shartnoma O‘zbekiston Respublikasining amaldagi qonunchiligi bilan tartibga solinadi. Shartnoma bajarilishi bilan bog‘liq shikoyatlar, da'volar, tushunmovchiliklar yoki munozaralar yuzaga kelganda, tomonlar ularni muzokaralar yo‘li bilan hal qilish uchun bor kuchlarini safarbar qiladilar. Aks holda, tomonlarning har biri munozarani ko‘rib chiqish uchun Toshkent tumanlararo iqtisodiy sudiga taqdim etish huquqiga ega.

**4. Bildirish**

4.1. Axborot va boshqa xabarlar ovoz berish ishtirokchisiga @makon\_brand\_bot Telegram-botida yuborilishi mumkin.

**5. Shaxsiy ma'lumotlarni qayta ishlashga rozilik**

5.1. Ushbu Shartnomani tuzish orqali ovoz berish ishtirokchisi shaxsiy ma'lumotlari (jumladan, uyali telefon raqami, FIO, ro‘yxatga olish ma'lumotlari)ni MMM tomonidan qayta ishlanishiga, avtomatizasiya vositalaridan foydalangan yoki bunday vositalardan foydalanmagan holda, ushbu Shartnoma ijrosi maqsadida shaxsiy ma'lumotlarni bloklash, o‘chirish, yo‘q qilishga rozilik bildiradi.

5.2. Ovoz berish ishtirokchisi tomonidan rozilik quyidagi maqsadlarda beriladi: ovozlarni hisoblash; sovrin o‘ynash.

**6. Tashkilotchining rekvizitlari va kontakt ma'lumotlari**

Milliy marketing markazi

Pochta manzili: 100007, Toshkent sh., Yashnobod tumani, Qamashi ko‘ch., 36

Telefon: (+998) 78-120-10-02

E-mail: info@nmc.uz

Sayt: nmc.uz